
52 DR.30.11.2020 

 
Masalah ini sebenarnya peningkatan sebanyak RM42 juta itu di sebabkan oleh 

elaun guru KAFA kita naikkan sebanyak RM100 daripada sebanyak RM900 kepada 
sebanyak RM1,000 dan peruntukan tersebut berkenaan dengan masjid dan surau untuk 
Wilayah Persekutuan dan agensi Persekutuan yang berkaitan.  

Soalan seterusnya daripada Yang Berhormat Kuala Krai berkenaan dengan 
penyeragaman undang-undang Syariah di negeri-negeri seluruh Malaysia. Dalam hal ini, 
Jawatankuasa Teknikal Undang-undang Syarak dan Sivil JAKIM telah merancang dan 
berunding dengan negeri-negeri bagi menyelaraskan dan menyeragamkan beberapa 
undang-undang Syariah lain termasuk Undang-undang Jenayah Syariah, Undang-
undang Profesion Perguaman Syarie, Undang-undang Wakaf, Undang-undang Kawalan 
dan Sekatan Pengembangan Agama Bukan Islam.  

Yang Berhormat Parit bertanyakan berkenaan wajar kah fatwa dikeluarkan bagi 
membolehkan golongan yang terjejas dengan COVID-19 menerima bantuan zakat? 
Tidak perlu fatwa yang khusus kepada golongan yang terkesan disebabkan COVID-19. 
Mana-mana orang yang terjejas disebabkan oleh COVID-19 adalah dibenarkan untuk 
memohon bantuan daripada pusat zakat di seluruh negara kerana mereka adalah 
tergolong daripada golongan asnaf yang layak untuk diberikan bantuan, sebagaimana 
yang kita amalkan di Wilayah Persekutuan.  

■1350 

Seterusnya Yang berhormat Pontian dan Lembah Pantai bertanya jumlah 
kutipan zakat Wilayah Persekutuan dan berapakah jumlah dana zakat yang telah 
dibelanjakan semasa COVID-19. Anggaran kutipan zakat pada tahun 2021 dan apa 
perancangan sekiranya kutipan zakat berkurangan. Alhamdulillah sehingga 30 Oktober 
2020 sebanyak RM536 juta lebih zakat telah dikutip oleh Majlis Agama Islam Wilayah 
Persekutuan. Khusus untuk bantuan dan inisiatif semasa COVID-19 sejak Perintah 
Kawalan Pergerakan dikuatkuasakan bermula Mac 2020, MAIWP telah membelanjakan 
hampir RM75 juta bagi membantu mereka yang terjejas. 

Terbaharu bagi mendepani gelombang ketiga COVID-19, MAIWP telah 
memperuntukkan sebanyak RM38.98 juta menerusi MAIWP Prihatin 3.0 Kasih Asnaf. 
Secara keseluruhannya sebanyak RM114 juta telah dibelanjakan daripada dana zakat 
oleh MAIWP khusus kepada COVID-19 yang melanda baru-baru ini sehingga sekarang. 

Berkenaan dengan soalan daripada Yang Berhormat Lembah Pantai, masalah 
JAWI iaitu pemindahan operasi SRA Umar bin Abdul Aziz ke Masjid Wilayah. Buat masa 
ini JAWI dalam pertimbangan untuk mengekalkan Sekolah Rendah Agama Umar bin 
Abdul Aziz di Kompleks Pusat Islam (KPI) setelah premis asal di Masjid Negara 
diubahsuai hanya untuk digunakan bagi pengajian kelas dewasa. 

Soalan daripada Yang Berhormat Jerai, Yang Berhormat Jelebu dan Yang 
Berhormat Parit Buntar berkenaan dengan peruntukan pembangunan SRA, SIRAJ dan 
juga KAFA. Dalam konteks Wilayah-wilayah Persekutuan, JAWI menerima peruntukan 
pembaikan dan penyelenggaraan berjumlah RM4 juta untuk 77 buah SRA, lima buah 
SIRAJ dan juga 125 KAFA di Wilayah Persekutuan Kuala Lumpur, Labuan dan Putrajaya. 

Walau bagaimanapun, usaha pembangunan termasuk pembaikan dan 
penyelenggaraan institusi tersebut turut dilaksanakan melalui peruntukan Majlis Agama 
Islam Wilayah Persekutuan. Berkenaan dengan persoalan daripada Yang Berhormat 
Kuala Krai, penubuhan akademi.. 

Dr. Maszlee bin Malik [Simpang Renggam]: Yang Berhormat Menteri. 

Datuk Dr. Haji Zulkifli Mohamad Al-Bakri: Ya. 

Dr. Maszlee bin Malik [Simpang Renggam]: Boleh saya bertanya? 

Datuk Dr. Haji Zulkifli Mohamad Al-Bakri: Boleh. 

Dr. Maszlee bin Malik [Simpang Renggam]: Saya ingin merujuk kepada 
jawapan Menteri Kanan Kewangan ketika menggulung perbahasan secara dasar 
belanjawan baru-baru ini yang menyebutkan penegasan beliau akan meneruskan 
sumbangan sebanyak RM100 juta untuk penyelenggaraan sekolah agama rakyat, 
sekolah tahfiz, sekolah agama swasta dan pondok. 

Persoalan saya kepada Yang Berhormat Menteri Hal Ehwal Agama, apakah 
perkara ini diperuntukkan dalam belanjawan yang kita akan undi pada hari ini di bawah 
JAKIM dan di bawah butiran yang mana? Itu yang pertama. 



Masalah ini sebenarnya peningkatan sebanyak RM42 juta itu di sebabkan oleh. elaun guru KAFA kita naikkan sebanyak RM100 daripada sebanyak RM900 kepada sebanyak RM1,000 dan peruntukan tersebut berkenaan dengan masjid dan surau untuk Wilayah Persekutuan dan agensi Persekutuan yang berkaitan. Soalan seterusnya daripada Yang Berhormat Kuala Krai berkenaan dengan penyeragaman undang-undang Syariah di negeri-negeri seluruh Malaysia. Dalam hal ini, Jawatankuasa Teknikal Undang-undang Syarak dan Sivil JAKIM telah merancang dan berunding dengan negeri-negeri bagi menyelaraskan dan menyeragamkan beberapa undang-undang Syariah lain termasuk Undang-undang Jenayah Syariah, Undang- undang Profesion Perguaman Syarie, Undang-undang Wakaf, Undang-undang Kawalan dan Sekatan Pengembangan Agama Bukan Islam. Yang Berhormat Parit bertanyakan berkenaan wajar kah fatwa dikeluarkan bagi membolehkan golongan yang terjejas dengan COVID-19 menerima bantuan zakat? Tidak perlu fatwa yang khusus kepada golongan yang terkesan disebabkan COVID-19. Mana-mana orang yang terjejas disebabkan oleh COVID-19 adalah dibenarkan untuk memohon bantuan daripada pusat zakat di seluruh negara kerana mereka adalah tergolong daripada golongan asnaf yang layak untuk diberikan bantuan, sebagaimana yang kita amalkan di Wilayah Persekutuan. #1350. Seterusnya Yang berhormat Pontian dan Lembah Pantai bertanya jumlah kutipan zakat Wilayah Persekutuan dan berapakah jumlah dana zakat yang telah dibelanjakan semasa COVID-19. Anggaran kutipan zakat pada tahun 2021 dan apa perancangan sekiranya kutipan zakat berkurangan. Alhamdulillah sehingga 30 Oktober 2020 sebanyak RM536 juta lebih zakat telah dikutip oleh Majlis Agama Islam Wilayah Persekutuan. Khusus untuk bantuan dan inisiatif semasa COVID-19 sejak Perintah Kawalan Pergerakan dikuatkuasakan bermula Mac 2020, MAIWP telah membelanjakan hampir RM75 juta bagi membantu mereka yang terjejas. Terbaharu bagi mendepani gelombang ketiga COVID-19, MAIWP telah memperuntukkan sebanyak RM38.98 juta menerusi MAIWP Prihatin 3.0 Kasih Asnaf. Secara keseluruhannya sebanyak RM114 juta telah dibelanjakan daripada dana zakat oleh MAIWP khusus kepada COVID-19 yang melanda baru-baru ini sehingga sekarang. Berkenaan dengan soalan daripada Yang Berhormat Lembah Pantai, masalah JAWI iaitu pemindahan operasi SRA Umar bin Abdul Aziz ke Masjid Wilayah. Buat masa ini JAWI dalam pertimbangan untuk mengekalkan Sekolah Rendah Agama Umar bin Abdul Aziz di Kompleks Pusat Islam (KPI) setelah premis asal di Masjid Negara diubahsuai hanya untuk digunakan bagi pengajian kelas dewasa. Soalan daripada Yang Berhormat Jerai, Yang Berhormat Jelebu dan Yang Berhormat Parit Buntar berkenaan dengan peruntukan pembangunan SRA, SIRAJ dan juga KAFA. Dalam konteks Wilayah-wilayah Persekutuan, JAWI menerima peruntukan pembaikan dan penyelenggaraan berjumlah RM4 juta untuk 77 buah SRA, lima buah SIRAJ dan juga 125 KAFA di Wilayah Persekutuan Kuala Lumpur, Labuan dan Putrajaya. Walau bagaimanapun, usaha pembangunan termasuk pembaikan dan penyelenggaraan institusi tersebut turut dilaksanakan melalui peruntukan Majlis Agama Islam Wilayah Persekutuan. Berkenaan dengan persoalan daripada Yang Berhormat Kuala Krai, penubuhan akademi.. Dr. Maszlee bin Malik [Simpang Renggam]: Yang Berhormat Menteri. Datuk Dr. Haji Zulkifli Mohamad Al-Bakri: Ya. Dr. Maszlee bin Malik [Simpang Renggam]: Boleh saya bertanya?. Datuk Dr. Haji Zulkifli Mohamad Al-Bakri: Boleh. Dr. Maszlee bin Malik [Simpang Renggam]: Saya ingin merujuk kepada jawapan Menteri Kanan Kewangan ketika menggulung perbahasan secara dasar belanjawan baru-baru ini yang menyebutkan penegasan beliau akan meneruskan sumbangan sebanyak RM100 juta untuk penyelenggaraan sekolah agama rakyat, sekolah tahfiz, sekolah agama swasta dan pondok. Persoalan saya kepada Yang Berhormat Menteri Hal Ehwal Agama, apakah perkara ini diperuntukkan dalam belanjawan yang kita akan undi pada hari ini di bawah JAKIM dan di bawah butiran yang mana? Itu yang pertama.